**Vedtekter for Slemdal Skoles Venner i Oslo kommune**

Slemdal Skoles Venner (SSV) ble stiftet 26.mars 1992. Vedtekter oppdatert 04.01.2018

**§1 Formål:**

Foreningens formål er å samle inn midler til tiltak som kommer elevene ved Slemdal Skole i Oslo til gode. De som kan søke om midler fra foreningen er elevrådet og skolens administrasjon ved rektor.

**§2 Foreningens oppgaver:**

Gi økonomisk støtte til tiltak som kommer elevene til gode, faglig eller sosialt. Tiltakene skal være av en slik art at de normalt ikke kan dekkes innenfor skolens vanlige budsjettrammer.

**§3 Medlemskap og kontingent:**

Foreningen er en selveiende forening som består av foresatte til alle elever ved Slemdal skole i Oslo. Foreningen pålegger ikke foresatte å betale noe og har ingen fast kontingent, men oppfordrer til et støttebeløp hvert skoleår. Beløpets størrelse blir bestemt av styret og medlemmene står fritt til å endre beløpet etter eget ønske.

**§4 Årsmøtet:**

Foreldrerådets arbeidsutvalg (FAU) er valgte representanter for foreldregruppen ved Slemdal Skole og utgjør SSV sitt årsmøte. På det første FAU-møte i hvert skoleår avholdes Slemdal Skoles Venner (SSV) sitt årsmøte.

Årsmøtet skal:

1. Behandle SSV sin årsberetning.

2. Behandle SSV sitt regnskap.

3. Velge 4 styremedlemmer til SSV.

Innkalling til årsmøtet med underlag skal sendes minst 1 uke før årsmøtet avholdes.

**§5 Styret:**

Styret skal består av en leder, en kasserer og to styremedlemmer. Styret skal velges blant foresatte med barn på Slemdal skole. Avgående styre er ansvarlig for å finne foresatte som stiller til valg. Av styremedlemmene skal minst 1, men ikke flere enn 3, også være med i FAU.

Styret konstituerer seg selv på første styremøte etter det årlige valget.

**§6 Styrets oppgaver:**

Styret avholder minst 4 styremøter i året.

Styret organiserer innsamling av støttekontingent.

Styret vurderer søknader fra elevrådet og skolens administrasjon ved rektor, og beslutter fordeling av tilgjengelige midler.

Styret sørger for det utarbeides årsberetning og regnskap og at dette gjøres tilgjengelig, sammen med eventuelle andre oppdateringer, på skolens nettsider.

**§7 Oppløsning:**

Oppløsning av Slemdal Skoles Venner kan bare behandles på ordinært årsmøte. Får forslaget om oppløsning minst 2/3 flertall ved avstemming på årsmøtet, gjentas avstemmingen på neste ordinære årsmøte. For at oppløsning skal vedtas, må avstemming igjen gi 2/3 flertall for.

**§8 Endring av vedtektene:**

Endringer i disse vedtekter kan bare foretas på ordinært årsmøte, og det kreves 2/3 flertall av de avgitte stemmene.